קאפקייקס לימון ומרנג - מתוקים שלי
קאפקייקס לימון ומרנג
בתור ילדה שחלק נכבד מהילדות שלה גדלה בבית משותף בלב ירושלים, קשה לומר שהייתי ילדת טבע. ההפך הוא הנכון. הייתי ועודני עירונית למדי. חיות (מלבד הכלב שגדל איתנו בדירת 3 חדרים קטנה) לא היו חלק מחיי, ולצאת לטבע עבורי היה ללכת לגן העצמאות ולאסוף אצטרובלים.
גם כשגדלתי המצב לא ממש השתפר. אפילו עציצים לא גידלתי בדירות השכורות בהן התגוררנו, וכל עציץ שקיבלתי היה עובר במהירות האפשרית לאמי, אצלה הוא זכה לחיי נצח.
אבל עם המעבר לבית בו אנחנו גרים עכשיו, משהו בכל זאת השתנה. המעבר לבית שיש לו גינה קטנה (אבל ממש קטנה) שגם היא ברובה מרוצפת, הצליח לסדוק משהו ביכולות הגינון החבויות שלי. התשוקה לגינה מטופחת ולמרפסת נאה הצליחה לעשות את הבלתי יאומן.
התחלתי למצוא את עצמי מבקרת יותר ויותר במשתלות הסמוכות אלינו, קראתי חומר רלוונטי באינטרנט וביקרתי בפורומי גינון שונים.
לאחר ששתלתי צמחים שקשה מאוד לפשל איתם, עברתי לפקעות והמשכתי עם צמחי תבלין ועם מטפסים שונים. אני, שבקושי הצלחתי לגדל קקטוסים לפני כן, מצאת את עצמי מטיילת עם הקטנצ'יק בעגלה ומזהה שמות של פרחים וצמחים בגינה הציבורית (יה בייבי!)
אז כשראיתי שמשהו בכל זאת עובד, החלטתי לעבור לליגה של הגדולים. ומה יותר נפלא מאשר פריחת הדרים מלבלבת? בשל השטח המצומצם התפשרתי על נטיעת עץ לימוקווט שמניב לימונים ננסיים. אבל הננס הזה הצליח להפתיע אותי, והניב שפע של פרי מלא עסיס שאפשר להשתמש בו בדיוק כמו בלימון רגיל ואף להכין ממנו לימון כבוש.
העיתוי שבו מייגן מ – My Baking Adventures בחרה להכין את קאפקייקס לימון ומרנג הבאים, כחלק מהאתגר החודשי של מועדון הקאפקייקס, היה מושלם מבחינתי. בדיוק כמה ימים קודם, החצי קטף את שפע הפרי מהעץ הקטן ועכשיו הגיע הזמן ליהנות מהפירות תרתי משמע.
המתכון הבא הוא בבחינת 3 ציפורים במכה. כל אחד מהבאים ראוי לעמוד גם בפני עצמו, אבל השילוב ביניהם הוא המנצח –
קאפקייקס לימוניים נפלאים
קארד לימון – מעין ממרח לימוני גם מתקתק וגם חמוץ שניתן להעשיר איתו עוגות ומאפים, ואפילו למרוח על לחם
מרנג צחור שנחרך בעזרת מבער
מתחילים בקארד לימון, כיוון שהוא דורש צינון של שעתיים לפחות –
בבן מארי טורפים יחד חלמונים, מיץ לימון וסוכר
אחרי שהתערובת מסמיכה עד כדי כיסוי גב כף, מסירים מהאש.
מערבבים פנימה פיסות קטנות של חמאה בטמפרטורת החדר עד להמסה מלאה
מעבירים לקערה אחרת, מכסים בניילון נצמד מעל פני הקארד, מצננים לחלוטין ומעבירים לקירור של שעתיים לפחות
בינתיים מכינים את הקאפקייקס
הקאפקייקס הללו עשירים בגרידת לימון שמעניקה להם ארומה נפלאה
מרפדים תבנית שקעים בעטרות נייר
וממלאים את השקעים בבלילה – עד כדי 3/4 מגובהם
אופים בחום נמוך יחסית, ב – 160 מעלות. בצאתם מהתנור הקאפקייקס בהירים יחסית ולא זהובים בחלקם העליון.
בעזרת קיסם או שיפוד עץ מוודאים שהם אפויים דיים.
כאמור – גם אם תעצרו כאן, עדיין תהנו מקאפקייקס נפלאים בעלי ניחוח נהדר וחמצמצות מאוזנת.
אבל מה פתאום שנעצור?
לאחר צינון מלא, משדכים בין הקארד לקאפקייקס. מורחים כף מהקארד על גבי כל אחד.
עוברים להכנת המרנג
בסיר מביאים לרתיחה מים, סוכר ומעט סירופ תירס.
מכניסים את קצהו של מד חום סוכר לסיר וממשיכים לבשל עד לטמפרטורה של 110 מעלות
קצהו השני של המדחום
בינתיים בקערת המערבל מקציפים חלבונים ומעט סוכר.
מוסיפים את סירופ הסוכר שהגיע ל – 110 מעלות תוך כדי זרם דק ותוך כדי הקצפה.
ממשיכים להקציף עוד כ – 5 דקות נוספות, עד לקבל מרנג גמיש ומבריק. מעבירים לשק זילוף עם צנטר בצורת כוכב ומזלפים מעל הקאפקייקס
והחלק הכי כיפי בכל העניין, הוא השלב שבו הפירומנים שבינינו (ביניהם גם אני) רוצים להבעיר לא רק את המרנג אלא כמעט את כל הבית…
נסתפק בינתיים במרנג…
חורכים אותו קלות, אבל באמת קלות!
הקאפקייקס המושקעים שלנו מוכנים!
מבחן התוצאה – הקאפקייקס הללו מצוינים! הם רכים ובעלי חמצמצות עדינה, ומשתלבים נהדר עם קארד הלימון גם מבחינת הטעם וגם מבחינת המרקם.
לגבי המרנג הדעות היו חלוקות – חלק מהטועמים אהבו, וחלק פחות. אני אישית מצטרפת לאלו שפחות אהבו. בעיני התוצאה הייתה מוצלחת יותר ללא מרנג ועם קצפת טרייה ממותקת קלות.
קאפקייקס לימון ומרנג/ מרתה סטיוארט
לכ – 12 קאפקייקס בגודל סטנדרטי
קאפקייקס:
120 גר' חמאה רכה בטמפרטורת החדר
2 ביצים גדולות בטמפרטורת החדר
גרידת לימון מכ – 2 לימונים
מרפדים תבנית שקעים בעטרות נייר.
לקערה מנפים יחד את הקמח, אבקת אפייה ומוסיפים מלח. מערבבים היטב.
בקערה נוספת מערבבים יחד את היוגורט ומיץ הלימון.
בקערת המיקסר מקציפים יחד חמאה וסוכר לתערובת תפוחה ובהירה. מוסיפים את הביצים בזו אחר זו. מוסיפים את גרידת הלימון ואת תמצית הווניל. מוסיפים את תערובת הקמח, בכל פעם שליש, כאשר לסירוגין מוסיפים את תערובת היוגורט (בפעמיים).
ממלאים את תבנית השקעים בבלילה. כל שקע עד כ – 3/4 מגובהו. אופים כ – 25 דקות, עד שקיסם הננעץ בקאפקייקס יוצא יבש. מצננים לחלוטין.
90 מ"ל מיץ לימון סחוט טרי
20 גר' חמאה רכה בטמפ' החדר חתוכה לקוביות קטנות
בקערה חסינת אש טורפים יחד את הביצה, החלמונים, הסוכר ומיץ הלימון. מניחים מעל ביין מארי. מבשלים תוך כדי ערבול מתמיד עד שהתערובת מסמיכה ומכסה גב של כף. מסירים מהאש, מוסיפים את החמאה – בכל פעם כמות קטנה ומערבלים עד להמסה מלאה.
מסננים ומעבירים לקערה אחרת. מכסים בניילון נצמד על פני הקארד עצמו. מצננים לחלוטין ומעבירים לקירור למשך שעתיים לפחות.
3/4 כוס סוכר ועוד 1 כף סוכר
1 כף סירופ תירס
בסיר קטן מביאים לרתיחה את הסוכר, סירופ תירס והמים. מערבבים עד להמסה של הסוכר. ממשיכים לבשל עד לטמפרטורה של 110 מעלות.
בינתיים בקערת המיקסר מקציפים את החלבונים לקצף רך. מוסיפים תוך כדי הקצפה את הכף סוכר.
כשהסירופ סוכר מגיע לטמפרטורה של 110 מעלות, מסירים מהאש ותוך כדי הקצפת החלבוני מוסיפים את הסירופ לקערת המערבל תוך כדי זרם דק. מעלים את מהירות ההקצפה למהירות גבוהה וממשייכם להקציף עוד כ – 7 דק' נוספות עד שהתערובת מתקררת ועד לקבלת מרנג גמיש ומבריק. מעבירים לשק זילוף עם צנטר של כוכב ומזלפים מיד.
על גבי כל קאפקייק מורחים כף מהקארד לימון. על גבי הקארד מזלפים את המרנג. בעזרת מבער חורכים קלות את המרנג. מגישים.
עוגות לימון ולואיזה אישיות
קרפ לימון וקרם פרש
מתוייק תחת: קאפקייקס מתוייג כ:מרנג, מרתה סטיוארט, עוגת לימון, קאפקייקס, קארד לימון
30 במאי 2010 at 16:52
גברת נמש,
האתר מקסים וחייכני ואיכותי במיוחד!
הקאפקייקס האלו כיכבר פה בשבת וכולם הזילו מרנג:) טנק יו!!
שירלי נמש: הי ליבי!
תודה רבה, משמח מאוד לשמוע שהאתר אהוב עלייך.
שמחה גם לשמוע שאהבתם את הקאפקייקס (האם הכנת על בסיס העוגה הזאת או על בסיס עוגה אחרת?)
שיהיה לכם רק מתוק!
צליל אומר
18 בספטמבר 2010 at 23:16
נראה מעולה, אני מתה להכין.
יש אפשרות לוותר על המדחום וסירופ התירס?
ואם אין לי ברנר, יש איזה תחליף..?
שירלי נמש: הי צליל,
את יכולה לוותר על המדחום, על הסירופ תירס וגם על המבער. ואם את שואלת אותי אז אגיד לך בכנות שכדאי גם לוותר על המרנג כולו ולהמיר אותו בקצפת טרייה ממותקת קלות. לטעמי זה הרבה יותר מוצלח (אני לא ממש חובבת מרנגים, לפחות לא מהסוג הזה).
אני אפיתי אותן כך, רק כחלק מהתנסות של מועדון הקאפקייקס, אבל בדיעבד הייתי מוותרת על המרנג, ומחליפה אותו בקצפת, כפי שכתבתי.
מקווה שעזרתי לך…
רחלי.מ. אומר
12 באוקטובר 2010 at 14:48
האם את אופה בעטרות נייר רגילות או שיש צורך במשהו מיוחד/מקצועי?
האם זה מתאים גם לתבנית סיליקון או שעדיף להניח בעטרות אחרי האפיה…
שירלי נמש: הי רחלי,
אני מששתמשת בעטרות נייר רגילות לחלוטין.
את יכולה בהחלט לאפות בתבנית סיליקון. אני פחות אוהבת תבניות סיליקון ומשתמשת בהן יותר עבור קינוחים קפואים, וחוץ מזה שעטרות נייר צבעוניות מוסיפות לטעמי לחן הסופי. אבל בפרוש אין בעיה, לכי על זה :-).
dana אומר
15 באוקטובר 2010 at 14:39
שמתי לב שהמנז'טים שלך גבוהים מאוד ועוברים את גובה תבנית השקעים.
באיזה תבנית את משתמשת? ובאיזה מנז'טים.
אני מחפשת כבר המון זמן מנז'טים אכיותיים כאלה ששומרים על צורתם באפיה וגם על צבעם.
עד היום מצאתי רק כאלה שנמוכים או מקסימום בדיוק בגובה התבנית ואז קורה, לפעמים, שכאשר הם תופחים הם נדבקים לשפת התבנית.
אשמח לעבור לתבניות מתאימות ולמנז'טים איכותיים ואז אנסה את המתכון שלך.
שירלי נמש: הי דנה
אני משתמשת בתבנית שקעים סטנדרטית של 12 שקעים.
המנג'טים הספציפיים הללו נרכשו בחו"ל באתר שנקרא Bake it Pretty (ניתן להזמין מהאתר משלוחים לארץ, קחי בחשבון שעלות המשלוח יקרה).
אלו באמת מנג'טים מצוינים שלצערי לא מצאתי כאלו בארץ. הן עשויים מנייר שמזכיר קצת נייר אפייה בעובי ובמאפינים.
לאחרונה התחילו ליבא לארץ עטרות נייר יפות וטובות. צריך קצת לחפש, אבל אפשר בהחלט למצוא.
בכל אופן, שימי לב שלא למלא את עטרות הנייר יותר מ – 2/3 מגובהם, כך אין שום סכנה של גלישה או הדבקות מעצבנת.
מקווה שעזרתי במשהו…
15 באוקטובר 2010 at 16:12
איזו מהירות!!!!!!!!!
arnevet אומר
24 בנובמבר 2010 at 11:58
הי שירלי!
הקאפקייקס נראים מגניבים לגמרי (אולי עם מרנג שוויצרי במקום איטלקי) אבל משהו במתכון ה-curd לא מסתדר לי – נראה לי שיש שם פחות מדי חמאה. יכול להיות שמדובר ב-120 גרם ולא 20?
דוד אומר
6 בינואר 2011 at 18:43
איזה אתר כיפי…
שאלה- את חושבת שהקאפקייקס (ללא הקארד, עם המרנג) ישרדו מחוץ למקרר בערך חצי יום?
יש לך רעיון לקאפקייקס נחמדים שאפשר לקחת ליום הולדת וישרדו את כל ההמתנה המפרכת?
עליזה אומר
10 במרץ 2011 at 8:35
שירלי שלום זו פעם ראשונה שאני נתקלת במתכונים שלך , הכל נראה טעים .
שאלתי היא האם ניתן להכין את המאפינס כעוגה
יפעת אומר
5 במאי 2011 at 15:03
איזה יופי של אתר!! ואיזה המחשה מקסימה של תמונות,
לאופים הממש חובבים שביננו אין את כל המכשור הדרוש… – תוכלי בבקשה לתת הערכה של זמן בישול המרנג?(עד שהוא מגיע ל110 מעלות?
אלעזר אומר
20 בפברואר 2012 at 17:02
שירלי היי, נעים מאוד להכיר את האתר שלך. האם ישנה אופציה להדפסת המתכונים. לא מצאתי שום אייקון להדפסה, אולי לא שמתי לב.
בתחתית כל רשומה ישנו כפתור ירוק – Print Friendly. לחיצה עליו מאפשרת "לערוך" את הרשומה – להסיר תמונות או טקסט מיותר וגם להדפיס.
dotan אומר
26 בפברואר 2012 at 12:32
יש לך אתר מקסים!! כל פעם שאני מכינה את אחד המתכונים שלך אני קוצרת מחמאות בלי סוף!!
בנוגע לקאפקייקס – האם ניתן להגיש אותם יום או יומיים לאחר ההכנה? האם צריך לשמור אותם במקרר, או שאת העוגה עצמה לשמור בחוץ בקופסה אטומה ואת הקרם לשמור במקרר?
סטלה אומר
21 במרץ 2012 at 8:31
עשיתי אתמול את הקאפקייקס , הקארד לימון יצא לי די נוזלי בקירור. כנראה שעל הגז לא הסמיך מספיק.
בכל אופן המרנג יצא נ פלא.
מה נ יתן לעשות עם מרנג שנשאר.?.
21 במרץ 2012 at 11:38
הקאפקייקס הלימון , משום מה לא אהבתי את הטעם. הקארד יצא נוזלי, ונשאר לי מהמרנג שיצא נהדר.
מה עושים עם הקארד לימון שנשאר?? ועם המרנג אני אעשה נשיקות..
אכן נשמע שעוד כמה דקות בישול היו פותרות את הבעיה.
קארד לימון הוא ממרח לכל דבר, ניתן להוסיף אותו כמלית בין שתי עוגיות חמאה למשל, לעוגות גבינה וכד', ואפילו אפשר למרוח על פרוסת לחם.
21 בדצמבר 2012 at 15:08
נראה מעולה, האם אפשר להקפיא על הציפוי לימון?
30 באפריל 2014 at 23:01
מחפשת מתכון לקרם לימון למילוי טארטלטים…מתאים להכין את הקארד לימון??
20 במאי 2014 at 17:53
שלום, רציתי לדעת אם ניתן להמיר את סירופ התירס במתכון לדבש או סילאן? ואם כן אז מה מהם עדיף?
23 ביולי 2014 at 12:55
היי שירלי,קודם כל – כל מה שאני מכינה מהאתר קוצר מחמאות, אז תודה
שנית- כמה זה 90 מ"ל במדידה של כוס?
Cupcake Madness! « the Little Green Box הגיב:
29 במרץ 2011 בשעה 16:07
[…] I was so enthusiastic, I couldn’t stop at one kind… There were rich chocolate ones, lemon and meringue, coffee, dulce de leche with Nutella, strawberry and chocolate-Irish cream! The house was full of these little lovelies! I really enjoyed decorating them (cream piping for the first time!) and they survived the short trip fantastically. Ari’s colleagues were thrilled to be served with these delicious tiny cakes. I improvised with most of the recepies, but alot of the inspiration came from this site- Sirly Nemesh. […]
ריבועי גבינה ועוגיות ג'ינג'ר – שיתוף פעולה עם הבלוג "בצק אלים"
לחמניות גאודה וקימל של אורי שפט